b'\n_START_ARTICLE_\nTretja srednja sklanjatev\n_START_PARAGRAPH_\nV tretjo srednjo sklanjatev spadajo samostalniki srednjega spola, ki sklonov ne izra\xc5\xbeajo z glasovnimi kon\xc4\x8dnicami. Primera sta doma v ljubo doma in tri v tri deljeno s pet. V imenovalniku ednine taki samostalniki nimajo kon\xc4\x8daja -o ali -e._NEWLINE_Tretjo (ni\xc4\x8dto) srednjo sklanjatev prina\xc5\xa1a \xc5\xa1ele Slovenski pravopis 2001, prej\xc5\xa1nji pravopisi in tudi SSKJ je niso priznavali. Vendar se ni\xc4\x8dta srednja sklanjatev da razbrati iz \xc5\xa1tevnikov, na primer Tri je bilo zmeraj ve\xc4\x8d kot dve.'